CELEX: 32018D0828(01)
Language: ro
Date: 2018-08-22 00:00:00
Title: Decizia de punere în aplicare a Comisiei din 22 august 2018 privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol [Monzinger Niederberg (PDO)]

28.8.2018   
               
               
                  RO
               
               
                  Jurnalul Oficial al Uniunii Europene
               
               
                  C 302/6
               
            
         DECIZIA DE PUNERE ÎN APLICARE A COMISIEI
         din 22 august 2018
         privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol
         [Monzinger Niederberg (PDO)]
         (2018/C 302/09)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
         întrucât:
         
                     (1)
                  
                  
                     Germania a transmis o cerere de protecție a denumirii „Monzinger Niederberg” în conformitate cu partea a II-a titlul II capitolul I secțiunea 2 din Regulamentul (UE) nr. 1308/2013.
                  
               
                     (2)
                  
                  
                     În conformitate cu articolul 97 alineatul (2) din Regulamentul (UE) nr. 1308/2013, Comisia a examinat cererea și a ajuns la concluzia că sunt îndeplinite condițiile prevăzute la articolele 93-96, la articolul 97 alineatul (1) și la articolele 100, 101 și 102 din regulamentul menționat.
                  
               
                     (3)
                  
                  
                     Pentru a se permite prezentarea de declarații de opoziție în conformitate cu articolul 98 din Regulamentul (UE) nr. 1308/2013, documentul unic menționat la articolul 94 alineatul (1) litera (d) din regulamentul citat, precum și trimiterea la publicarea caietului de sarcini făcută pe parcursul procedurii naționale preliminare de examinare a cererii de protecție a denumirii „Monzinger Niederberg” ar trebui să fie publicate în Jurnalul Oficial al Uniunii Europene,
                  
               DECIDE:
         
            Articol unic
            Documentul unic întocmit în conformitate cu articolul 94 alineatul (1) litera (d) din Regulamentul (UE) nr. 1308/2013 și trimiterea la publicarea caietului de sarcini al denumirii „Monzinger Niederberg” (DOP) sunt incluse în anexa la prezenta decizie.
            În conformitate cu articolul 98 din Regulamentul (UE) nr. 1308/2013, publicarea prezentei decizii conferă dreptul de opoziție față de protecția denumirii menționate la primul paragraf al prezentului articol în termen de două luni de la data publicării în Jurnalul Oficial al Uniunii Europene.
         
         
            Adoptată la Bruxelles, 22 august 2018.
            
               
                  Pentru Comisie
               
               Pierre MOSCOVICI
               
                  Membru al Comisiei
               
            
         
         
            (1)  JO L 347, 20.12.2013, p. 671.
      
      
         
            ANEXĂ
            
               „MONZINGER NIEDERBERG”
            
            
               PDO-DE-02363
            
            
               Data cererii: 29.6.2017
            
            DOCUMENT UNIC
            1.   Denumire înregistrată
            
            „Monzinger Niederberg”
            2.   Tip de indicație geografică
            
            DOP – denumire de origine protejată
            3.   Categorii de produse vitivinicole
            
            
                     
                        1.
                     
                     
                        Vin
                     
                  4.   Descrierea vinului (vinurilor)
            
            „Monzinger Niederberg” își datorează reputația excelentă soiului Riesling, pe care acest areal excepțional îl exprimă în cel mai bun mod cu putință. Prin urmare, numai soiul de viță-de-vie Weißer Riesling este autorizat în cadrul DOP. Strugurii sunt recoltați când ating cel puțin densitatea mustului Spätlese. Este vorba exclusiv de vinuri albe, fără turbiditate.
            
               Vin de calitate
            
            Vinurile de calitate sunt întotdeauna vinuri elegante, a căror aromă conține note de citrice și de măr, cu o mineralitate distinctă și un gust întotdeauna sec.
            Vinurile de calitate sunt de culoare verde gălbui pal până la galben-pai.
            Valorile de analiză menționate mai jos, care trebuie determinate prin intermediul unei analize fizice și chimice în conformitate cu legislația relevantă a UE, sunt obligatorii și trebuie să fie respectate pentru ca vinurile să utilizeze denumirea.
            Densitatea minimă a mustului: 78 °Oe
            Conținutul maxim de zahăr rezidual este de 25 g/l, cu condiția ca aciditatea totală exprimată în g/l de acid tartric să fie de cel puțin 7,2 g/l. În cazul în care aciditatea este mai mică de 7,2 g/l, conținutul maxim de zahăr rezidual este de 18 g/l.
            Caracteristici analitice generale
            
                        Tăria alcoolică totală maximă (în % volum):
                     
                     
                        15
                     
                  
                        Tăria alcoolică dobândită minimă (în % volum):
                     
                     
                        11
                     
                  
                        Aciditatea totală minimă:
                     
                     
                        5,5  grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru):
                     
                     
                         
                     
                  
                        Conținutul maxim total de dioxid de sulf (mg/l):
                     
                     
                         
                     
                  Pentru caracteristicile analitice fără nicio cifră, se aplică dispozițiile din Legea privind vinurile germane și din legislația UE relevantă.
            
               Vin cu proprietăți speciale „Kabinett”
            
            Vinurile „Kabinett” sunt întotdeauna vinuri elegante, a căror aromă conține note de citrice și de măr, cu o mineralitate distinctă și o dulceață subtilă.
            Vinurile cu proprietăți speciale „Kabinett” sunt de culoare verde gălbui pal până la galben-pai.
            Valorile de analiză menționate mai jos, care trebuie determinate prin intermediul unei analize fizice și chimice în conformitate cu legislația relevantă a UE, sunt obligatorii și trebuie să fie respectate pentru ca vinurile să utilizeze denumirea.
            Densitatea minimă a mustului: 78 °Oe
            Conținut de zahăr rezidual de cel puțin 25 g/l
            Caracteristici analitice generale
            
                        Tăria alcoolică totală maximă (în % volum):
                     
                     
                         
                     
                  
                        Tăria alcoolică dobândită minimă (în % volum):
                     
                     
                        7
                     
                  
                        Aciditatea totală minimă:
                     
                     
                        5,5  grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru):
                     
                     
                         
                     
                  
                        Conținutul maxim total de dioxid de sulf (mg/l):
                     
                     
                         
                     
                  Pentru caracteristicile analitice fără nicio cifră, se aplică dispozițiile din Legea privind vinurile germane și din legislația UE relevantă.
            
               Vin cu proprietăți speciale „Spätlese”
            
            Vinurile „Spätlese” sunt întotdeauna vinuri elegante. Ele au o aromă cu note de citrice și de măr, o mineralitate distinctă și un grad variat de dulceață.
            Vinurile cu proprietăți speciale „Spätlese” sunt de culoare verde gălbui pal până la galben-pai.
            Valorile de analiză menționate mai jos, care trebuie determinate prin intermediul unei analize fizice și chimice în conformitate cu legislația relevantă a UE, sunt obligatorii și trebuie să fie respectate pentru ca vinurile să utilizeze denumirea.
            Densitatea minimă a mustului: 78 °Oe
            Conținut de zahăr rezidual de cel puțin 40 g/l
            Caracteristici analitice generale
            
                        Tăria alcoolică totală maximă (în % volum):
                     
                     
                         
                     
                  
                        Tăria alcoolică dobândită minimă (în % volum):
                     
                     
                        7
                     
                  
                        Aciditatea totală minimă:
                     
                     
                        5,5  grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru):
                     
                     
                         
                     
                  
                        Conținutul maxim total de dioxid de sulf (mg/l):
                     
                     
                         
                     
                  Pentru caracteristicile analitice fără nicio cifră, se aplică dispozițiile din Legea privind vinurile germane și din legislația UE relevantă.
            
               Vin cu proprietăți speciale „Auslese”
            
            Vinurile cu proprietăți speciale „Auslese” au un grad ridicat de dulceață și prezintă o aromă de miere și stafide ca urmare a influenței putregaiului cenușiu (Botrytis cinerea), care în acest caz este de dorit.
            Vinurile cu proprietăți speciale „Auslese” sunt de culoare galben-pai până la auriu.
            Valorile de analiză menționate mai jos, care trebuie determinate prin intermediul unei analize fizice și chimice în conformitate cu legislația relevantă a UE, sunt obligatorii și trebuie să fie respectate pentru ca vinurile să utilizeze denumirea.
            Densitatea minimă a mustului: 85 °Oe
            Conținut de zahăr rezidual de cel puțin 60 g/l
            Caracteristici analitice generale
            
                        Tăria alcoolică totală maximă (în % volum):
                     
                     
                         
                     
                  
                        Tăria alcoolică dobândită minimă (în % volum):
                     
                     
                        7
                     
                  
                        Aciditatea totală minimă:
                     
                     
                        5,5  grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru):
                     
                     
                         
                     
                  
                        Conținutul maxim total de dioxid de sulf (mg/l):
                     
                     
                         
                     
                  Pentru caracteristicile analitice fără nicio cifră, se aplică dispozițiile din Legea privind vinurile germane și din legislația UE relevantă.
            
               Vin cu proprietăți speciale „Beerenauslese”
            
            Vinurile cu proprietăți speciale „Beerenauslese” au un grad ridicat de dulceață și prezintă o aromă de miere și stafide, ca urmare a influenței putregaiului cenușiu (Botrytis cinerea), care în acest caz este esențială.
            Vinurile cu proprietăți speciale „Beerenauslese” sunt de culoare galben auriu până la auriu puternic.
            Valorile de analiză menționate mai jos, care trebuie determinate prin intermediul unei analize fizice și chimice în conformitate cu legislația relevantă a UE, sunt obligatorii și trebuie să fie respectate pentru ca vinurile să utilizeze denumirea.
            Densitatea minimă a mustului: 120 °Oe
            Conținut de zahăr rezidual de cel puțin 90 g/l
            Caracteristici analitice generale
            
                        Tăria alcoolică totală maximă (în % volum):
                     
                     
                         
                     
                  
                        Tăria alcoolică dobândită minimă (în % volum):
                     
                     
                        5,5 
                     
                  
                        Aciditatea totală minimă:
                     
                     
                        5,5  grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru):
                     
                     
                         
                     
                  
                        Conținutul maxim total de dioxid de sulf (mg/l):
                     
                     
                         
                     
                  Pentru caracteristicile analitice fără nicio cifră, se aplică dispozițiile din Legea privind vinurile germane și din legislația UE relevantă.
            
               Vin cu proprietăți speciale „Eiswein”
            
            Pe de altă parte, vinurile „Eiswein” se caracterizează prin note de fructe clare și lipsa oricărei urme de Botrytis. Ele au un grad ridicat de dulceață și o aciditate pronunțată.
            Vinurile cu proprietăți speciale „Eiswein” sunt de culoare galben auriu până la auriu puternic.
            Valorile de analiză menționate mai jos, care trebuie determinate prin intermediul unei analize fizice și chimice în conformitate cu legislația relevantă a UE, sunt obligatorii și trebuie să fie respectate pentru ca vinurile să utilizeze denumirea.
            Densitatea minimă a mustului: 120 °Oe
            Conținut de zahăr rezidual de cel puțin 90 g/l
            Caracteristici analitice generale
            
                        Tăria alcoolică totală maximă (în % volum):
                     
                     
                         
                     
                  
                        Tăria alcoolică dobândită minimă (în % volum):
                     
                     
                        5,5 
                     
                  
                        Aciditatea totală minimă:
                     
                     
                        5,5  grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru):
                     
                     
                         
                     
                  
                        Conținutul maxim total de dioxid de sulf (mg/l):
                     
                     
                         
                     
                  Pentru caracteristicile analitice fără nicio cifră, se aplică dispozițiile din Legea privind vinurile germane și din legislația UE relevantă.
            
               Vin cu proprietăți speciale „Trockenbeerenauslese”
            
            Vinurile cu proprietăți speciale „Trockenbeerenauslese” au un grad ridicat de dulceață și au arome de miere și stafide, ca urmare a influenței putregaiului cenușiu (Botrytis cinerea), care face ca boabele de struguri să se usuce ca stafidele.
            Vinurile cu proprietăți speciale „Trockenbeerenauslese” sunt de culoare galben auriu până la auriu puternic.
            Valorile de analiză menționate mai jos, care trebuie determinate prin intermediul unei analize fizice și chimice în conformitate cu legislația relevantă a UE, sunt obligatorii și trebuie să fie respectate pentru ca vinurile să utilizeze denumirea.
            Densitatea minimă a mustului: 150 °Oe
            Conținut de zahăr rezidual de cel puțin 120 g/l
            Caracteristici analitice generale
            
                        Tăria alcoolică totală maximă (în % volum):
                     
                     
                         
                     
                  
                        Tăria alcoolică dobândită minimă (în % volum):
                     
                     
                        5,5 
                     
                  
                        Aciditatea totală minimă:
                     
                     
                        5,5  grame pe litru, exprimată ca acid tartric
                     
                  
                        Aciditatea volatilă maximă (în miliechivalenți pe litru):
                     
                     
                         
                     
                  
                        Conținutul maxim total de dioxid de sulf (mg/l):
                     
                     
                         
                     
                  Pentru caracteristicile analitice fără nicio cifră, se aplică dispozițiile din Legea privind vinurile germane și din legislația UE relevantă.
            5.   Practici oenologice
            
            a.   Practici oenologice esențiale
            
            Vinurile de calitate și toate vinurile cu proprietăți speciale
            Practica oenologică specifică
            Vinurile trebuie lăsate să se matureze numai în recipiente cu gust neutru. Se permite utilizarea butoaielor de stejar clasice dacă aroma de lemn care rezultă nu poate fi identificată în vin sau este discretă. Nu este permisă prezența aromelor de lemn care indică utilizarea unor butoaie noi și mici cu o capacitate sub 600 de litri (de exemplu, butoaie de tip barrique).
            Dezalcoolizarea parțială, concentrarea și utilizarea așchiilor de lemn de stejar nu sunt permise.
            b.   Producții maxime
            
            Vinurile de calitate și toate vinurile cu proprietăți speciale
            75 de hectolitri la hectar
            6.   Aria delimitată
            
            „Monzinger Niederberg” cuprinde zonele viticole tradiționale din comunitatea vitivinicolă Monzingen, situate pe panta cu expunere către sud dintre localitatea Monzingen și ieșirea de pe B 41 către Nussbaum. Zonele aflate la sud de B 41, precum și zonele relativ plate (cu o pantă mai mică de 15 %) de pe platoul muntelui nu sunt incluse.
            În total, DOP „Monzinger Niederberg” acoperă o suprafață de 27,5543 ha.
            7.   Soiurile principale de struguri de vin
            
            Weißer Riesling – Riesling, Riesling renano, Rheinriesling, Klingelberger
            8.   Descrierea legăturii (legăturilor)
            
            
               Monzinger Niederberg, vinurile de calitate și toate vinurile cu proprietăți speciale
            
            
                     
                        1.
                     
                     
                        Geologie: Solul în cauză este un sol rezidual din formațiunea Waderner Schichten, un conglomerat care s-a depus în zonă cu aproximativ 280 de milioane de ani în urmă. Acesta este prezent doar în valea râului Nahe și în anumite părți din Saarland. Chiar și în valea râului Nahe, există doar câteva locuri în care formațiunea Waderner Schichten apare și are o influență atât de puternică asupra solului ca în Monzinger Niederberg. Formațiunea Waderner Schichten este alcătuită în principal din șist și cuarțit, dar cuprinde, de asemenea, un filon de cuarț. La suprafață, acest conglomerat este erodat și îmbogățit în grade diferite cu humus. Solurile de ardezie și cuarțit precum formațiunea Waderner Schichten sunt cunoscute pentru faptul că imprimă adesea vinurilor Riesling arome de citrice și de măr. Prin urmare, vinurile „Monzinger Niederberg” se disting în mod clar de solurile argiloase profunde din zonele viticole învecinate, care sunt cunoscute mai mult pentru vinurile lor fructate cu aromă de piersică. Solul stâncos garantează că suprafața se usucă rapid după ploaie. Prin urmare, umiditatea scade rapid, împiedicând dezvoltarea mucegaiurilor nedorite.
                        Ca urmare a acestui fapt, Botrytis cinerea (care este de dorit pentru anumite vinuri cu proprietăți speciale) este foarte pură, ceea ce înseamnă că chiar și vinurile obținute din struguri cu putregai cenușiu au un profil al aromei extrem de curat și de precis.
                     
                  
                     
                        2.
                     
                     
                        Caracteristici topografice: Viile „Monzinger Niederberg” sunt situate la o altitudine cuprinsă între 160 m și 240 m deasupra nivelului mării.
                        Pe această pantă cu expunere către sud, înclinația medie este mai mare de 30 %.
                        Soarele puternic garantează faptul că aria „Monzinger Niederberg” prezintă întotdeauna temperaturi mai ridicate în timpul zilei decât zonele plate comparabile, în ciuda altitudinii sale uneori nefavorabile. Prin urmare, strugurii ating un nivel mai ridicat de maturitate, care conferă vinurilor o aciditate mai scăzută și arome de fructe coapte mai pronunțate.
                     
                  
                     
                        3.
                     
                     
                        Climatul: Monzingen este una dintre cele mai răcoroase zone viticole din valea râului Nahe. Lucru și mai important, „Monzinger Niederberg” este în mod optim orientată către soare. Prin urmare, regiunea se încălzește foarte repede în timpul zilei. Aceasta este puternic influențată de curenții de aer cald care se ridică din vale în zilele însorite și încălzesc și mai mult solul. La o distanță de câțiva kilometri spre nord se află pădurea Soonwald. Noaptea, ea constituie o sursă naturală de răcire. Dat fiind că cele mai bune părți ale zonei nu sunt expuse direct la acești curenți de aer rece care apar noaptea, răcirea are loc într-un ritm lent. Zona se bucură de aproximativ 1 900 de ore de soare pe an. Temperatura medie în timpul zilei este de 10 °C. Diferența de temperatură dintre zi și noapte este considerabil mai mare decât în părțile de est ale regiunii viticole Nahe. Datorită climei relativ răcoroase pentru cultura viței-de-vie, vinurile „Monzinger Niederberg” sunt, în general, mai rafinate decât cele din regiunile vitivinicole mai calde din avalul văii Nahe.
                        Precipitațiile medii anuale ating 570 mm și au loc în proporție de 60 % în perioada de vegetație.
                        Nivelul relativ scăzut al precipitațiilor anuale, precum și solul stâncos care prezintă o capacitate foarte limitată de stocare a apei garantează faptul că strugurii din regiunea „Monzinger Niederberg” au de obicei boabe mici. Ca urmare a acestui fapt, ei au arome mai pronunțate, care se reflectă în vinuri.
                     
                  
                     
                        4.
                     
                     
                        Influențele umane: influența exercitată de om se bazează pe o tradiție viticolă care datează de secole. Vița-de-vie este de obicei cultivată pe spaliere. În general, rândurile de viță-de-vie sunt situate pe direcția nord-sud. Acest lucru asigură faptul că strugurii beneficiază de o bună expunere la soare și de o ventilare corespunzătoare.
                        În ceea ce privește producția de struguri, pe măsură ce vița de vie crește, vinificatorul poate obține struguri de calitate mai bună prin măsuri speciale de întreținere, ca de exemplu îndepărtarea frunzelor din părțile cu struguri sau rărirea strugurilor. Cunoștințele cu privire la condițiile climatice și geologice specifice, care au fost transmise din generație în generație, sunt, de asemenea, esențiale. În special, în timpul recoltării, o importanță deosebită este acordată selecției. Strugurii sănătoși de culoare verde până la galben auriu sunt deosebit de potriviți pentru producția de vinuri de calitate și de vinuri cu proprietăți speciale „Kabinett”, „Spätlese” și „Eiswein”. Pentru vinurile cu proprietăți speciale „Auslese”, „Beerenauslese” și „Trockenbeerenauslese”, influența putregaiului cenușiu Botrytis cinerea este de dorit. În condiții de vreme uscată, această ciupercă provoacă o creștere accentuată a densității mustului, precum și formarea simultană a unor arome foarte pure de miere și de stafide. Pentru vinurile „Eiswein”, pe lângă necesitatea ca strugurii să fie sănătoși, efectul natural de concentrare al înghețului este esențial. Vinificatorul folosește în special selecția și data recoltării pentru a stabili în prealabil strugurii care sunt adecvați pentru vinurile de calitate sau pentru vinurile cu proprietăți speciale. În plus, pot fi folosite diferite tehnici de stocare în crame pentru a conferi caracteristici produsului final. Acest lucru este valabil în special pentru conținutul de zahăr rezidual, care joacă un rol important în diferențierea vinurilor de calitate, a vinurilor „Kabinett” și „Spätlese”.
                     
                  9.   Condiții suplimentare esențiale
            
            
               Cadrul juridic:
            
            Legislația națională
            
               Tipul condiției suplimentare:
            
            Dispoziții suplimentare privind etichetarea
            
               Descrierea condiției:
            
            Pentru a fi etichetate cu oricare dintre termenii tradiționali legați de această denumire de origine, vinurile de calitate și vinurile cu proprietăți speciale trebuie să fi îndeplinit criteriile unei proceduri oficiale de control al calității. Numărul inspecției emis („amtliche Prüfungsnummer” sau „AP-Nummer”) trebuie să fie menționat pe etichetă. Acesta înlocuiește numărul lotului.
            
               Link către caietul de sarcini
            
            www.ble.de/eu-qualitaetskennzeichen-wein